Tammām Salām

Tammām Şā'īb Salām (araabia keeles تمام صائب سلام; sündinud 13. mail 1945 Beirutis) on Liibanoni poliitik, kes oli 15. veebruarist 2014 kuni 18. detsembrini 2016 Liibanoni peaminister.

25. mail 2014 läksid talle ajutiselt üle ka Liibanoni presidendi volitused, sest president Michel Sleimani ametiaeg lõppes ning parlament ei suutnud enne seda riigile uut riigipead valida. Presidendi kohuseid täitis ta kuni 31. oktoobrini 2016.

Ta on mitu korda peaministri ametis olnud Şā'īb Salāmi poeg.

Tammām Salām ei kuulu ühtegi erakonda. Aastatel 2008–2009 oli ta kultuuriminister.

Liibanoni peaministrid
Sündinud 1945